آمریکا پرزیدنتی دونالد ترامپ، چیخدیغی ایلک خاریجی سفری‌نین اوچونجو آیاغی ایتالیادا ..
ترامپ، باشکند روما و واتیکان‌دا گؤروشمه‌لر اولا‌جاق.
پرزیدنت ترامپ، ایلک اولا‌راق کاتولیک‌لرین روحانی لیدری و واتیکان دولت باشقانی پاپا فرانسیس ایله خصوصی بیر گؤروشمه ائده‌جک.
پاپا و ترامپین باشدا ایقلیم دییشیک‌لیگی و گؤچمن‌لر موضوعلاریندا بیر-بیرینه ضد گؤروشمه‌لره صاحب اولماسی و داها اوّل مئدیا واسطه‌سیله آغیر شکیلده آتیشما‌لاری گؤروشمه‌یه اولان ماراغی آرتیریر.
پاپا فرانسیس، ترامپین باشقان‌لیق کامپانیاسیندا ایلک دفعه دیله گتیردیگی مکزیک مرزینه دیوار هؤرمه فیکرین‌دن اؤتورو "دیوارلار هؤرمه‌نی دوشونن بیری خریستیان اولا بیلمز" سؤزلری ایله تنقید ائتمیشدی.
پرزیدنت سئچیلدیک‌دن سونرا پاپا ایله موباحیثه‌یه گیرمک‌دن قاچینان ترامپ، نامیزدلیک دؤورونده ایسه فرانسیس‌ین، بیر دینی لیدرین، باشقانی‌نین اینانجینی سورغولاماسی‌نین اوتانج وئریجی اولدوغونو سؤیله‌یه‌رک جواب وئرمیشدی.
پاپا، سون اولا‌راق آمریکان اوردوسونون نوکلئر اولمایان ان گوجلو بومباسینا "بوتون بومبا‌لارین آناسی" دئیه آدلاندیرماسینا اعتراض گؤسترمیش "آنا حیات وئریر، بو ایسه اؤلوم گتیریر" دئمیشدی.
ترامپ، واتیکان دولت کاتیبی پیترو پارول ایله گؤروشدوک‌دن سونرا واتیکان یئرلشکه‌سی ایچین‌دکی مشهور سیستین شاپلی‌نی گزه‌جک.
آمریکا پرزیدنتی، واتیکان‌داکی سفرین‌دن سونرا، ایتالیا پرزیدنتی سرجیو ماتارلا و ایتالیا باش ناظیری پاولو جنتیلونی ایله گؤروشه‌جک.
دونالد ترامپ و یولداش‌لاری آخشام ساعت‌لرینده ناتو لیدرلر ذیروه‌سی اوچون بلژیک‌ین باشکندی بروکسله حرکت ائده‌جک.
ترامپ، ناتو ذیروه‌سی‌نین آردین‌دان جی-7 لیدرلر ذیروه‌سی اوچون بیر دفعه داها ایتالیایا کئچه‌جک.
دونالد ترامپین روما‌داکی چوخ گؤروشمه ترافیکی سببیله باشکند‌دکی امنیت تدبیرلری ان اوست سویه‌یه چیخاریلدی.
دیگر طرف‌دن ترامپ علیهدارلاری باشکند رومادا گؤستری تشکیل ائتدی.
گوستریچی‌لر پرزیدنت ترامپ و آمریکا علیهینه شعارلار آتدی.
